ન્યાસે પ્રાથમિક શિક્ષણ પૂરું કર્યું અને હાઈસ્કૂલમાં આવ્યો, ત્યાં સુધીમાં તો ‘સત્યના પ્રયોગો’ને વળગી રહેનાર મિ. નિર્જિત ખાસ્સા દેવાદાર થઈ ચૂક્યા હતા. દિવસે દિવસે પ્રશસ્તાનો શાહી ઠાઠથી રહેવાનો ખ્યાલ વકરતો જતો હતો. હવે ન્યાસ પણ થોડો સમજણો થયો હતો. એને મમ્મીનો દંભ ગમતો નહીં! મમ્મીના આગ્રહ અને દબાણ છતાં ટ્યૂશન ક્લાસમાં જોડાવાનો કે ટ્યૂશન માટે શિક્ષકને ઘેર બોલાવવાની વાતનો એણે વિરોધ કર્યો હતો!